ఈక్వడార్
1820 అక్టోబరు 9 న స్పెయిన్ నుంచి స్వాతంత్ర్యం పొందేందుకు ప్రయత్నించిన మొదటి ఈక్వడార్ నగరంగా గుయాక్విల్ గుర్తించబడింది. స్వాతంత్ర్యం వచ్చినందుకు ప్రజలు చాలా ఆనందంగా ఉన్నారు. 1822 మే 24 న ప్రస్తుతం ఈక్వడార్ స్వాతంత్ర్య దినోత్సవం అధికారికంగా జరుపుకుంటున్నారు. పిచిన్చా యుద్ధంలో క్యిటో సమీపంలో ఆంటోనియో జోస్ డి సుక్రె స్పానిష్ రాజసైన్యాలను ఓడించిన తర్వాత మిగిలిన ఈక్వడార్‌కు స్వాతంత్ర్యం లభించింది. ఈ యుద్ధం తరువాత ఈక్వడార్ సైమన్ బొలీవర్ రిపబ్లిక్ అఫ్ గ్రాన్ కొలంబియాలో చేరింది.1830 లో ఈక్వడార్ కొలంబియా, వెనిజులా మరియు పనామాలతో గ్రాన్ కొలంబియా నుండి విడిపోయి స్వతంత్ర రిపబ్లిక్ అయ్యింది.
ఈక్వడార్
అమెరిండియన్ జనాభా ఆవిర్భావం ఇటీవలి సంవత్సరాల్లో దేశంలోని ప్రజాస్వామ్య అస్థిరతను అధికంచేసింది. భూ సంస్కరణ, నిరుద్యోగం మరియు సాంఘిక సేవల కేటాయింపు లోపం మరియు ఉన్నత వర్గాలు భూమిమీద ఆధిపత్యం కలిగి ఉండడం, భూస్వాముల చారిత్రాత్మక దోపిడీ, వాగ్దానాలపై వైఫల్యాలు ప్రజలను ప్రేరేపించాయి.వారి ఉద్యమం, ఉన్నత మరియు వామపక్ష ఉద్యమాలు రెండింటినీ నిరంతరంగా అస్థిరపరిచే ప్రయత్నాలతో పాటు, కార్యనిర్వాహక కార్యాలయం యొక్క క్షీణతకు దారితీసింది. జనాభా మరియు ఇతర ఉద్యమాల కారణంగా అధికరించిన అస్థిరత 2005లో అధ్యక్షుని పదవి నుండి తొగగించడానికి అనుమతించాయి.ఉపాధ్యక్షుడు అల్ఫ్రెడో పలాకొ అధికారబాధ్యత వహించాడు. 2006 ఎన్నికలలో రఫీల్ కొర్రియా అధ్యక్షపీఠం అధిరోహించాడు.